b'\n_START_ARTICLE_\nPiirikunta\n_START_PARAGRAPH_\nPiirikunta on aluehallinnon yksikk\xc3\xb6 monessa maassa. Useimmiten piirikunta on ensimm\xc3\xa4isen tason aluehallinnon yksikk\xc3\xb6 valtiosta tai osavaltiosta alasp\xc3\xa4in. Piirikuntien teht\xc3\xa4v\xc3\xa4t, velvollisuudet ja itsehallinnon m\xc3\xa4\xc3\xa4r\xc3\xa4 vaihtelevat maittain. My\xc3\xb6s niiden pinta-ala ja v\xc3\xa4kiluku vaihtelevat suuresti. My\xc3\xb6s piirikunnasta k\xc3\xa4ytetty nimitys ja sen suomenkielinen vastine vaihtelevat.'